Românii care merg la mare în Bulgaria și Grecia ar putea scăpa de izolarea de 14 zile. De când se va aplica măsura.
Liberalii se gândesc să nu mai fie nevoie să intri în izolare, dacă mergi la plajă în Bulgaria sau în Grecia. Surse liberale au afirmat că măsura s-ar putea aplica şi pentru plecările în alte ţări, în funcţie de evoluţia virusului. Grecia şi Bulgaria deja au adoptat mai multe măsuri de relaxare.
Dacă ţi-e dor de plajele Greciei
sau ale Bulgariei şi te gândeai că vei mai avea de aşteptat un an până să mergi
în vacanţă, îţi dau o veste bună. Nu va trebui să intri în izolare dacă mergi
să te bucuri de soare în aceste două ţări.Liberalii
au discutat în şedinţa Biroului Politic Naţional de marţi serară despre
posibilitatea ca românii ce au fost la mare în Bulgaria sau Grecia să nu mai
fie nevoiţi să intre în izolare cele două săptămâni."E un coeficient care se calculează pe o nouă formulă la nivel european. E posibil ca din 15 Iunie să nu mai trebuiască izolare din ţările astea. Dar în ţările cu mulţi români plecaţi: Italia, Spania, Marea Britanie etc, încă va rămâne problema pentru că este acel coeficient mare“, spun surse liberale.Aşadar, s-ar putea lua măsura şi pentru alte ţări, în funcţie de evoluţia virusului. Îţi faci deja planuri de vacanţă? Trebuie să mai ştii că Grecia a relaxat, deja, o parte din măsuri, spre exemplu, restricţiile antiepidemice impuse hotelurilor, cinematografelor în aer liber sau piscinelor publice.